от

**проф. Боряна Туманова, доктор**

Член на научно жури,

назначени със заповед № РД 38-359/08.07.2022 г.

на Ректора на Софийски университет "Св. Климент Охридски"

на дисертационен труд за присъждане на образователната и научна степен **“Доктор”.**

**Област на висше образование:** 1.3 Педагогика на обучението по … (Методика на обучението в детската градина и началното училище по физическо възпитание и спорт), **СУ „Св. Климент Охридски“, Департамент по спорт**

**Катедра**: Индивидуални спортове и рекреация

**Автор:** **Еди Иванов** – докторант на самостоятелна подготовка

**Тема: „ПЕДАГОГИЧЕСКИ МОДЕЛ ЗА УСКОРЕНО НАЧАЛНО ОБУЧЕНИЕ ПО ТАЕКУОН-ДО НА УЧЕНИЦИ I - IV КЛАС“**

**Научен ръководител:** Проф. д-р Ирен Пелтекова

**Данни за дисертацията**

*Актуалност на тематиката, структура и познаване на проблема*

Избраната и разработена тема на дисертационния труд е съвременна и значима с много приложни аспеки насочени към съвременните модели за управление на физическото възпитание и спорт. Разглежда възможността за решаване на задачи, свързани с разработване и внедряване в практиката на най - добрите и продуктивни модели за управление и спортна подготовка на спортистите и тренировъчния процес. Актуален, съвременен проблем, който намира значимост при подобряване физическата дееспособност на подрастващите чрез средствата, прилагани в обучението и тренировките по Таекуон-До и който би повишил мотивацията и потребността от извършване на двигателна активност и укрепването на здравето.

Дисертацията се отличава с ясна структура, има обособяване на глави, раздели и подраздели на структурно и съдържателно равнище, което от една страна улеснява възприемането на информацията, от друга – показва умението на докторанта да систематизира информацията.

Следва общоприетия за този вид научни трудове модел и структура, представен на 155 страници, в които се включват29 таблици и 22 фигури. Трудът е структуриран в увод, четири глави, изводи и препоръки, приноси, библиография и1 приложение. На рецензиране подлежат 145 страници.

Библиографията включва 167 източника, от тях 139 на кирилица, 13 на латиница и 15 интернет страници.

Уводът (3 стр.) представя мотивацията на дисертанта, който забелязва тенденция зя все по ниската възраст от която започва началното практикуване и системни заниманията със спорт в различни спортове и дисциплини. Въпросите, свързани с постигането на високи спортни резултати предполага преди всичко дългогодишни и правилно моделирани тренировъчни занимания. Проблемите за началната подготовка, съхраняването и поддържането на висока работоспособност са решаващи в този процес и се постигат чрез прилагането на педагогически, медико - биологични, психологически и други методи на изследване. Въпросите за началната подготовка на децата са изключително актуални и от решаваща степен за бъдещото им развитие като елитни спортисти и представляват интерес за всички специалисти в сферата на спорта. Представеният педагогически модел за ускорено начално обучение по Таекуон-до на ученици от I – V клас доказва значимостта, полезността и навременната разработка на темата, избрана от докторанта.

Глава първа „Теоретична постановка на проблема“ (41стр.) включва пет раздела. Чрез теоретичния обзор в тази глава, докторантът постепенно навлиза в проблематиката. В нея е направен задълбочен, многоаспектен анализ на информацията от теоретични, научно-приложни и практически публикации на професионално доказани автори по проблемите на изследването. Разгледани подробно от теорията на физическото възпитание и спорт са: появата и развитието на Таекуон – До по света и у нас, обща характеристика и социално значение на Таекуон-До, методики за обучение и видове състезания по Таекуон-До, влиянието на физическите и психологическите качества при обучението по Таекуон-До. Впечатляващото тук е, че голямата част от посочените факти в тази глава е представена на базата на лични наблюдения на авторът и прякото му участие в някай от тези събития. Отделено е внимание на ролята и мястото на спортния педагог в този процес, поставянето на целите и задачите на заниманието, дидактическите принципи и методи, както и отчитане на резултатите след изпълнение на упражненията и тяхното въздействие. Един от основните фактори на физическата подготовка е тренировъчното натоварване. Авторът определя основните фактори на натоварването и изяснява значението им в този процес, твърдейки, че добре планирано и правилно насоченото тренировъчното натоварване оказва значителен и положителен ефект върху подобряване на физическата подготовка и го определя като специфичен вид стрес. Изхождайки от анализа на физическите качества, който прави, той определя ситуативната физическа активност като цялостно, динамично, непосредствено физическо състояние, определящо практическата дейност на спортистите по бойни изкуства при адаптацията им към екстремални ситуации за определено време.

Във втора глава - Възрастови особености в развитието на учениците от основна степен на образование – начален етап (I - IV клас) с обем от 10 страници, са описани морфологични и функционални изменения при подрастващите, както и промените, които настъпват в сърдечно-съдовата, дихателната и нервната системи. Тук се открояват основните черти на възрастовите особености на изследваният контингент и адаптацията му към натоварвания. Всичко до тук насочва читателя към нужната завършеност на теоретичната обосновка на проблема, обобщава го и спомага да се формулира работната хипотеза на стр. 60 – „Допускаме, че прилагането на разработения педагогическия модел за начално обучение по Таекуон-До за едногодишен период от време, ще ускори ефективността на началното обучение и ще повиши физическите качества и специфичните технически умения на момичета и момчета от I до IV клас“. Това би дало възможност на базата на логичен подбор от тренировъчни въздействия да се повиши нивото на двигателните качества и техническата подготовка на момичета и момчета от I до IV клас, и подпомага определянето на обекта, предмета, целта и задачите на изследването в следващата глава на дисертацията „Методология на изследването”. Тя се състои от 15 страници и има класическа структура. Представя добре формулирана цел, пет задачи и организацията на научното изследване. Правилно са определени предмета, обекта и контингента на изследването (263 деца I – IV клас на възраст от 7 до 11 години, участващи в начално обучение по Таекуон-До). Използваните методи са добре подбрани, предпоставка за изчерпателно разглеждане и изследване на поставения научен проблем и постигане на неговата цел. Изследването интерпретира резултатите от проучването и анализа на литературни и други информационни източници; спортно-педагогическо тестиране преди по време и след прилагане на разработения модел; спортно техническите умения на обучаемите са проверени в началото на изследването и в края на изследването, провеждане на педагогическо наблюдение и педагогически експеримент, който позволява да се съпоставят ефективността на различни подходи, средства или методи при подготовката на трениращите деца; прилагане на математико-статистически методи и средства за анализ на получените резултати от тестирането. В тази глава, като последна подточка е представен Модел за ускорено начално обучение по Таекуон-До. С него се работи с участниците от експерименталните групи. Модела съдържа три етапа. Всеки етап в съдържателен аспект представлява набор от средства включващи конкретни практически упражнения за овладяване на техниката, създаване на физически качества, теоретични познания, изграждане на навици и поведение за общуване. Обучаемите от контролните групи се обучават по класическата методика.

Четвърта трета „Анализ на резултатите от изследването ” е с обем от 56 страници. Тук е показана цялата практическа работа, извършена от докторанта. Анализирани са резултатите от събраните и обработени данни. Представените фигури и таблици дават нагледна информация за получените резултати. Със значителна стойност определям установените най-характерни взаимовръзки между изследваните физически качества при учениците и ученичките от експерименталните и контролните групи от първи до четвърти клас преди и след експеримента. При анализа на резултатите от изследването на корелационните взаимовръзки се разкриват определени тенденции за усъвършенстване на физическата дееспособност на учениците, както при експерименталните , така и при контролните групи.

Всичко представено в разработката до тук, разкрива възможност за формулиране на изводи и препоръки за практиката, изложени с обем от 2 стр. Те произтичат от получените резултати и дават логичен отговор на поставените задачи. Авторът на дисертацията доказва че методиката на предложеният от него педагогически модел е с по-силно въздействие върху ускореното развитие на физическите качества на учениците в сравнение със стандартната методика.

Цитирането и позоваването на автори, публикации и източници в дисертационния труд е според установените стандарти.

**Научни приноси**:.

Цялостният анализ на дисертационния труд позволява да се очертаят приносите му в научно-теоретичен и научно-практически план, а именно че при осъществяването на спортната подготовката, подбора и обективната оценка на занимаващите се състезатели в спорта Таекуон-До са потърсени нови подходи, чрез които да се оптимизира обучението, развитието и подбора на занимаващите се.

**Заключение:**.

Приносните моменти в дисертационният труд,неговите научни и практически достойнства, ми дават основание да дам положителна оценка и с убеденост да предложа на членовете на Научното жури да допусне  **Еди Иванов** до официална защита.

*24.08.2022 г. Проф.. д-р Боряна Туманова*